Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu varoitti, että suurvallat ja Iran -
ovat ryntäämässä kohti huonoa ja vaarallista ydinsopimusta, -
joka vaarantaa juutalaisvaltion.
Strategiaministeri Juval Steinitz syytti islamistista Hamasia -
samanvertaisuudesta muiden äärijihadistiryhmien kanssa.
Lähi-idän rauhansovittelijoiden "kvartetti", -
eli USA, EU, Venäjä ja YK, -
vaati Israelia ja palestiinalaisia pa- laamaan pikaisesti rauhanprosessiin.
USA:n ulkoministeri Kerry ja Iranin ulkoministeri Zarif tapasivat -
viikonloppuna keskustellakseen ydinneuvottelujen etenemisestä.
Iranin ja P5+1-maiden (USA, Venäjä, Kiina, Ranska, Britannia ja Saksa) -
väliset neuvottelut ovat olleet pysähdyksissä kuukausia.
Tapaamisessa oli mukana myös ylempi EU-virkamies Helga Schmidt, -
ja se pidettiin vuosittaisen Münchenin turvallisuuskonferenssin ohessa.
Ulkoministeri Kerry varoitti tapaamisen jälkeen, -
että on mahdotonta sopia neuvot- telujen pidentämisestä Iranin kanssa, -
mikäli perusperiaatteet kattavaa runkosopimusta ei synny lähiviikkoina.
Ylempi USA:n virkamies painotti kuitenkin, että USA on sitoutunut -
saavuttamaan ensi kuulle asetetun takarajan.
Iranin ulkoministerikään ei halua lykätä takarajaa -
ydinsopimuksen saavuttamisen takia. Hän huomautti, -
että jos ydinsopimusta ei synny, Iran ei pidä sitä ”maailmanloppuna”.
En ensinnäkään pidä maailman- loppuna, jos sopimusta ei synny.
Yritimme, epäonnistuimme. Hyvä on.
En usko, että takarajan lykkäys palvelisi kenenkään intressejä.
Mielestäni tämäkään lykkäys ei ollut tarpeellinen eikä hyödyllinen.
Ulkoministeri Zarif korosti, -
että Iran haluaa lännen vakuuttuvan sen ydinohjelmasta, -
ja hän pyysi taloudellisten pakotteiden välitöntä poistamista.
Aiomme vakuuttaa kansainvälisen yhteisön. Näyttää vain siltä, -
että osa neuvottelukumppaneistamme tarvitsee aika lailla vakuuttelua.
On myös tärkeää, että Iranille langetetut pakotteet poistetaan.
Iranin korkein johtaja ajatollah Ali Khamenei sanoi, -
että hän ei vastusta sopimusta lännen kanssa, -
kunhan se vain turvaa Iranin kansalliset intressit.
Ensinnäkin, suostun kyllä sellaiseen sopimukseen, joka on järkevä, -
mutta en tietysti huonoon sopimukseen.
Amerikkalaiset ovat toistaneet kaiken aikaa uskovansa siihen, -
että on parempi olla ilman sopimusta kuin solmia huono sopimus.
Mekin näemme asian niin.
Myös me uskomme, että on parempi jäädä sopimuksetta -
kuin solmia huono sopimus; -
sopimus, joka ei palvelisi kansallisia intressejämme; -
sopimus, joka nöyryyttäisi suurta ja mahtavaa Iranin kansaa.
Puollamme ydinneuvottelujen jatkamista, -
ja jos pääsemme hyvään sopimukseen, kannatamme sitä.
Kannatan itse sitä, ja olen varma, ettei Iranin kansallakaan -
ole mitään vastaan sellaista sopimusta, -
joka säilyttää arvokkuutemme ja intressimme.
Tätä on noudatettava lopullisessa sopimuksessa.
Ajatollah Khamenein puheen jälkeen Iranin ilmavoimien komentajat -
huusivat iskulauseita, joissa vaadittiin USA:n ja Israelin tuhoa.
"Kuolema Amerikalle! Kuolema Israelille!"
EU:n ulkopoliittinen johtaja totesi kaikesta huolimatta -
Münchenin turvallisuus- konferenssissa uskovansa, -
että neuvottelut Iranin kanssa ovat nyt ratkaisevan tärkeässä vaiheessa -
ja että aika sopimukselle on nyt.
Näen poliittista tahtoa, ja koen, -
että neuvottelut etenevät teknisellä tasolla aivan uskomattoman upeasti.
Käsittelemme yksityiskohtia, ja uskon että aika solmia sopimus on nyt.
Olen tehnyt tämän selväksi Iranin ulkoministeri Zarifille.
Toivon, että tulevien päivien ja viikko- jen aikana pääsemme sopimukseen.
Ei mihin tahansa sopimukseen, vaan hyvään sopimukseen, -
jonka lopputulos tyydyttää kaikkia. Mutta vielä emme ole siinä vaiheessa.
Pääministeri Netanjahu varoitti, että suurvallat ja Iran ovat ryntäämässä -
kohti huonoa ja vaarallista sopimusta, joka altistaa Israelin vaaralle.
Hän vannoi toimivansa kaikin keinoin estääkseen sopimuksen.
Suurvallat ja Iran ovat ryntäämässä kohti sopimusta, -
joka sallisi Iranin varustautua ydinasein -
ja vaarantaa siten Israelin olemassaolon.
USA:n ja Iranin ulkoministerit kävivät viikonloppuna neuvotteluja.
He ilmoittivat pyrkivänsä saamaan runkosopimuksen valmiiksi -
maaliskuun loppuun mennessä. Näin ollen meillä on kiire, -
jotta saisimme estettyä tämän huonon ja vaarallisen sopimuksen.
Jatkamme toimiamme ja johdamme kansainvälistä ponnistusta -
Iranin ydinaseistautumista vastaan. Teemme kaiken voitavamme -
estääksemme huonon ja vaarallisen sopimuksen, joka synkentäisi -
raskaalla tavalla Israelin tulevaisuuden ja turvallisuuden.
Israelin strategiaministeri Steinitz syytti islamistista Hamasia, -
joka hallitsee Gazan kaistaletta, -
samanvertaisuudesta muiden jihadistiryhmien kanssa.
Ministeri Steinitz sanoi Münchenin turvallisuuskonferenssissa, -
että palestiinalainen Hamas -
on samankaltainen kuin Irakia ja Syyriaa valloittava ISIL -
sekä al-Qaidaan kuuluva al-Nusran rintama.
Uusi ilmiö ovat nämä jihadistiryhmät, joista jotkin jo mainittiin: -
Hamas, ISIS, al-Qaida, Daesh, al-Nusran rintama.
Jotkut palestiinalaisjihadistiryhmät, kuten Hamas ja Islamilainen jihad...
Kuunnelkaa näiden ryhmien nimiä...
Se, mitä Lähi-idässä nyt tapahtuu, on uusi ilmiö.
Ryhmät, jotka aiemmin toimivat maan alla, puskevat nyt maan pinnalle, -
ottavat haltuunsa laajoja alueita ja kaupunkeja -
ja taistelevat kaikkia vääräuskoisia vastaan.
Vääräuskoisia ovat juutalaiset, kristityt, -
jesidit, kurdit ja myös maltilliset muslimit.
Hamas tarkoittaa islamilaista vastarintaliikettä.
Se perustettiin vuonna 1987 palestii- nalaisten 1. kansannousun aikaan.
Hamasin päämäärä on tuhota Israel ja perustaa tilalle islamilainen valtio.
Hamas on sanonut hyväksyvänsä palestiinalaisvaltion -
alueille, jotka Israel sai haltuunsa 1967 sodassa, -
vastineena pitkäaikaiselle aselevolle.
Se ei ole suostunut rauhansopimuksiin -
eikä tunnusta juutalaisvaltion laillisuutta.
Lähi-idän "kvartetti" vaati -
Israelia ja palestiinalaisia palaamaan pikaisesti rauhanneuvotteluihin.
Neuvottelut kariutuivat viime huhtikuussa.
Israel oli raivoissaan, -
kun Hamas, joka on luokiteltu kansainvälisesti terroristijärjestöksi -
ja joka vaatii Israelin tuhoa ja kieltää Israelin olemassaolon oikeuden, -
otettiin mukaan palestiinalaishallituk- seen. Palestiinalaisia taas suututti -
juutalaisasutusten rakentaminen maille, joita he kaavailevat itselleen.
Lähi-idän kvartetti keskusteli alueen tilanteesta -
aiemmat lausunnot huomioiden. Painotamme sen tärkeyttä, -
että osapuolet palaisivat neuvotteluihin niin pian kuin suinkin.
Tavoitteena on oikeudenmukainen, kestävä ja kattava rauha -
perustuen turvallisuusneuvoston lauselmille 242 ja 338, -
"maata rauhan vastineeksi" -periaatteelle ja muille sopimuksille.
Tämän yhteislausunnon allekirjoittivat kaikki "kvartetin" jäsenet, -
eli USA, EU, YK ja Venäjä.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman